શિલ્પાએ કહ્યું, વિજય તેનો જૂનો બોય ફ્રેન્ડ હતો. બન્ને વર્ષો સુધી સાથે રહ્યાં અને જિંદગી સાથે જીવવાના સપના જોયા હતા. પણ એક નાજુક તબક્કે બન્ને વચ્ચે તકરાર થઈ અને વિજયે મને છોડી દીધી. વિજયની બેવફાઈથી શિલ્પા ભાંગી પડી હતી અને ફરી ક્યારેય તેની સામે જવા તૈયાર ન હતી. આ દરમિયાન તેને જયેશ નામના દાહોદના યુવક સાથે મૈત્રી થઈ. બન્નેની મિત્રતા પ્રેમમાં પરિણમી. વિજયને જયેશ સાથેના સંબંધની જાણ થતા તે મને અને જયેશને વારંવાર ફોન કરીને ધમકાવતો હતો. શિલ્પાએ પોલીસને કહ્યું કે, વિજય મને ક્યારેક જુના સંબંધોના નામે બ્લેઈક મેઈલ પણ કરતો અને જયેશને ઉશ્કેરતો કે ‘તું મર્દ છે જ નહીં'. જયેશને આ વાતનો ગુસ્સો હતો. પણ આ બધી તકરાર ચાલતી હતી ત્યારે જ શિલ્પાને રાજકોટ પીટીસી અને જયેશને ગાંધીનગર પીટીસીમાં એડમિનશન મળતા બન્ને અલગ અલગ શહેરમાં જતા રહ્યાં હતા. શિલ્પાને આશા હતી કે, તેના રાજકોટ ગયા પછી વિજય તેને હેરાન નહીં કરે. પણ શિલ્પાની આશ ઠગારી નિવડી. વિજય હવે તેને વધુ હેરાન કરવા લાગ્યો હતો..